# Uradni list C 214A/15.

| | ISSN 1977-1045 |
| --- | --- |
| Uradni list
  Evropske unije | C 214A |
| | |
| Slovenska izdaja | Informacije in objave | Zvezek 5915. junij 2016 |

ISSN 1977-1045

Uradni list

Evropske unije

C 214A

Slovenska izdaja

Informacije in objave

Zvezek 5915. junij 2016

---

| Obvestilo št. | Vsebina | Stran |
| --- | --- | --- |
| | V   Objave |
| | UPRAVNI POSTOPKI |
| | Evropska komisija |
| 2016/C 214A/01 | Generalni direktorat za informatiko — Objava prostega delovnega mesta direktorja direktorata Digitalne poslovne rešitve (DIGIT.B) (razred AD 14) v Bruslju — (člen 29(2) kadrovskih predpisov) — COM/2016/10368 | 1 |

Obvestilo št.

Vsebina

Stran

V   Objave

UPRAVNI POSTOPKI

Evropska komisija

2016/C 214A/01

Generalni direktorat za informatiko — Objava prostega delovnega mesta direktorja direktorata Digitalne poslovne rešitve (DIGIT.B) (razred AD 14) v Bruslju — (člen 29(2) kadrovskih predpisov) — COM/2016/10368

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 15.6.2016 | SL | Uradni list Evropske unije | CA 214/1 |
| --- | --- | --- | --- |

15.6.2016

SL

Uradni list Evropske unije

CA 214/1

---

Generalni direktorat za informatiko

Objava prostega delovnega mesta direktorja direktorata „Digitalne poslovne rešitve“ (DIGIT.B) (razred AD 14) v Bruslju

(člen 29(2) kadrovskih predpisov)

COM/2016/10368

(2016/C 214 A/01)

Predstavitev delodajalca

Generalni direktorat Evropske komisije za informatiko (DIGIT, v nadaljnjem besedilu: GD za informatiko) (http://ec.europa.eu/dgs/informatics/index_sl.htm) je odgovoren za upravljanje in usklajevanje informacijske in telekomunikacijske tehnologije za službe Komisije ter zlasti za opredeljevanje, oblikovanje in izvajanje sodobne in dinamične korporativne vizije informacijske tehnologije in strategije, ki je v celoti usklajena s splošnimi prednostnimi nalogami Komisije, pri tem pa tesno sodeluje s strukturami upravljanja IT.

Direktorat B „Digitalne poslovne rešitve“ GD za informatiko je odgovoren za razvoj in vzdrževanje korporativnih informacijskih sistemov različnih generalnih direktoratov Komisije, pri čemer podpira notranje upravljanje in politike EU na področjih, kot so človeški viri, korporativno odločanje, upravljanje dokumentov, finančno poslovodenje in načrtovanje, upravljanje sredstev, revizija, e-javno naročanje, notranji trg, raziskave in participativna demokracija.

Direktorat B bo imel poleg tega vodilno vlogo pri izvajanju tako imenovanega „pregleda za sinergije in učinkovitost“ (Synergies and Efficiency Review), s katerim želi Evropska komisija poiskati možnosti izboljšav organizacijskih zmogljivosti, med drugim tudi organizacijskih struktur in dodelitve osebja. GD za informatiko bo z uresničevanjem projektov digitalne preobrazbe pripomogel k modernizaciji Evropske komisije.

Direktorat B prav tako upravlja program interoperabilnostnih rešitev za evropske javne uprave (v nadaljnjem besedilu: program ISA) (http://ec.europa.eu/isa/) za učinkovitejšo čezmejno in medsektorsko izmenjavo informacij med javnimi upravami v državah članicah. Program ISA podpira dejavnosti Komisije na področju e-uprave, katerih namen je doseči učinkovitost prek novih, inovativnih in učinkovitejših digitalnih storitev v okviru enotnega digitalnega trga.

Na podlagi navedenega direktorat B v sodelovanju s službami Komisije, upravami držav članic in različnimi deležniki zagotavlja tudi visokokakovostne korporativne informacijske sisteme, skupne okvire in interoperabilne, ponovno uporabne komponente, s čimer omogoča uspešno izvajanje e-Komisije in politik EU.

Delovno mesto

V okviru GD za informatiko je vloga direktorja zagotavljati splošno strateško usmeritev in upravljanje direktorata B s posebnimi pristojnostmi za kritične informacijske sisteme na korporativni ravni v okviru poslanstva in letnega delovnega programa generalnega direktorata.

Direktor je član odbora Komisije za IT.

Direktor predseduje koordinacijskemu odboru programa ISA ter vodi oblikovanje in izvajanje politike interoperabilnosti in s tem povezano komunikacijo z upravami držav članic.

Direktor zastopa generalni direktorat na zunanjih in notranjih dogodkih v zvezi z direktoratom.

Direktorat ima šest enot s sedežem v Bruslju, a imajo nekatere izmed njih osebje v Bruslju in Luxembourgu:

| 1. | Enota B1 – Arhitektura IT, svetovanje, inovacije in upravljanje odnosov s strankami |
| --- | --- |

1.

Enota B1 – Arhitektura IT, svetovanje, inovacije in upravljanje odnosov s strankami

| 2. | Enota B2 – Korporativne rešitve za upravljanje znanja in postopkov odločanja |
| --- | --- |

2.

Enota B2 – Korporativne rešitve za upravljanje znanja in postopkov odločanja

| 3. | Enota B3 – Korporativne rešitve za upravljanje človeških virov |
| --- | --- |

3.

Enota B3 – Korporativne rešitve za upravljanje človeških virov

| 4. | Enota B4 – Korporativne rešitve za upravljanje finančnih razpisov in politike |
| --- | --- |

4.

Enota B4 – Korporativne rešitve za upravljanje finančnih razpisov in politike

| 5. | Enota B5 – Korporativne rešitve za upravljanje nepovratnih sredstev |
| --- | --- |

5.

Enota B5 – Korporativne rešitve za upravljanje nepovratnih sredstev

| 6. | Enota B6 – Interoperabilnostne rešitve za evropske javne uprave. |
| --- | --- |

6.

Enota B6 – Interoperabilnostne rešitve za evropske javne uprave.

Direktor ima delovno mesto v Bruslju in je pod neposrednim nadzorom generalnega direktorja.

Direktor je odgovoren za okoli 150 uslužbencev in približno 450 zunanjih izvajalcev storitev ter upravlja proračun v višini okoli 105 milijonov EUR.

Profil kandidata

Od kandidatov pričakujemo:

| — | vodstvene sposobnosti in karizmatičnost za vodenje in motiviranje velike in nenehno spreminjajoče se skupine visoko usposobljenega osebja IT in upravnega osebja; odlične menedžerske sposobnosti in zmožnost vodenja storitveno naravnane organizacije v večkulturnem okolju. Dokazane zmožnosti in izkušnje z razumevanjem izzivov, s katerimi se velike organizacije soočajo pri načrtovanju, oblikovanju in razvoju korporativnih informacijskih sistemov v skladu s poslovnimi potrebami, |
| --- | --- |

—

vodstvene sposobnosti in karizmatičnost za vodenje in motiviranje velike in nenehno spreminjajoče se skupine visoko usposobljenega osebja IT in upravnega osebja; odlične menedžerske sposobnosti in zmožnost vodenja storitveno naravnane organizacije v večkulturnem okolju. Dokazane zmožnosti in izkušnje z razumevanjem izzivov, s katerimi se velike organizacije soočajo pri načrtovanju, oblikovanju in razvoju korporativnih informacijskih sistemov v skladu s poslovnimi potrebami,

| — | dokazane izkušnje z učinkovitim načrtovanjem in upravljanjem človeških virov (velike skupine) in proračuna, |
| --- | --- |

—

dokazane izkušnje z učinkovitim načrtovanjem in upravljanjem človeških virov (velike skupine) in proračuna,

| — | odlične komunikacijske spretnosti in izrazit občutek za medosebne odnose, |
| --- | --- |

—

odlične komunikacijske spretnosti in izrazit občutek za medosebne odnose,

| — | sposobnost vzpostavljanja in ohranjanja odličnih odnosov z drugimi službami Komisije, drugimi institucijami, drugimi evropskimi organi in nacionalnimi upravami; sposobnost oblikovanja in nadaljnjega spremljanja strategij interoperabilnosti za čezmejne in medsektorske digitalne storitve z upravami držav članic, |
| --- | --- |

—

sposobnost vzpostavljanja in ohranjanja odličnih odnosov z drugimi službami Komisije, drugimi institucijami, drugimi evropskimi organi in nacionalnimi upravami; sposobnost oblikovanja in nadaljnjega spremljanja strategij interoperabilnosti za čezmejne in medsektorske digitalne storitve z upravami držav članic,

| — | sposobnost vzpostavljanja in ohranjanja partnerstev z višjim vodstvom Komisije, kar je bistveno za izkoriščanje potenciala IT pri posodabljanju institucije, |
| --- | --- |

—

sposobnost vzpostavljanja in ohranjanja partnerstev z višjim vodstvom Komisije, kar je bistveno za izkoriščanje potenciala IT pri posodabljanju institucije,

| — | dokazano znanje in praktične izkušnje z izvajanjem večjih projektov, vključno z zasnovo, načrtovanjem, projektnim vodenjem in kontrolo kakovosti rezultatov, |
| --- | --- |

—

dokazano znanje in praktične izkušnje z izvajanjem večjih projektov, vključno z zasnovo, načrtovanjem, projektnim vodenjem in kontrolo kakovosti rezultatov,

| — | zmožnost oblikovanja vizije razvoja korporativnih informacijskih sistemov in zagotavljanja s tem povezanih storitev v Komisiji ob upoštevanju potreb, sredstev in omejitev ter zmožnost svetovanja drugim generalnim direktoratom glede njihove strategije IT, zlasti glede sklopa njihovih informacijskih sistemov, |
| --- | --- |

—

zmožnost oblikovanja vizije razvoja korporativnih informacijskih sistemov in zagotavljanja s tem povezanih storitev v Komisiji ob upoštevanju potreb, sredstev in omejitev ter zmožnost svetovanja drugim generalnim direktoratom glede njihove strategije IT, zlasti glede sklopa njihovih informacijskih sistemov,

| — | odlične analitične spretnosti, sposobnost prepoznavanja ključnih vprašanj, razvijanja in določanja strateških ciljev ter njihovega pretvarjanja v konkretne predloge za ukrepanje, |
| --- | --- |

—

odlične analitične spretnosti, sposobnost prepoznavanja ključnih vprašanj, razvijanja in določanja strateških ciljev ter njihovega pretvarjanja v konkretne predloge za ukrepanje,

| — | dobro znanje glavnih delovnih jezikov Komisije je bistveno za učinkovito in nemoteno sporazumevanje in sodelovanje z deležniki. |
| --- | --- |

—

dobro znanje glavnih delovnih jezikov Komisije je bistveno za učinkovito in nemoteno sporazumevanje in sodelovanje z deležniki.

Pogoji za prijavo

V fazi izbora bodo upoštevani tisti kandidati, ki bodo do roka za prijavo izpolnjevali naslednje formalne pogoje:

Državljanstvo: kandidati morajo biti državljani države članice Evropske unije.

Univerzitetna izobrazba ali diploma: kandidati morajo imeti:

| (i) | stopnjo izobrazbe, ki ustreza zaključenemu in z diplomo potrjenemu univerzitetnemu študiju, ki običajno traja štiri leta ali več, ali |
| --- | --- |

(i)

stopnjo izobrazbe, ki ustreza zaključenemu in z diplomo potrjenemu univerzitetnemu študiju, ki običajno traja štiri leta ali več, ali

| (ii) | stopnjo izobrazbe, ki ustreza zaključenemu in z diplomo potrjenemu univerzitetnemu študiju, in ustrezne vsaj enoletne delovne izkušnje, če študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, zahtevane spodaj). |
| --- | --- |

(ii)

stopnjo izobrazbe, ki ustreza zaključenemu in z diplomo potrjenemu univerzitetnemu študiju, in ustrezne vsaj enoletne delovne izkušnje, če študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, zahtevane spodaj).

Delovne izkušnje: kandidati morajo imeti vsaj 15 let delovnih izkušenj po pridobitvi diplome na stopnji, za katero so usposobljeni po zgoraj navedeni izobrazbi.

Vodstvene izkušnje: od navedenih delovnih izkušenj morajo imeti kandidati vsaj pet let delovnih izkušenj na visokem vodstvenem položaju (1), neposredno v zvezi s področjem, povezanim s tem delovnim mestom.

Jeziki: kandidati morajo imeti temeljito znanje enega od uradnih jezikov Evropske unije (2) in zadovoljivo znanje še enega od teh jezikov. Izbirne komisije bodo med razgovori preverile, ali kandidati izpolnjujejo zahtevo po zadovoljivem znanju drugega uradnega jezika EU. To pomeni, da lahko del razgovora poteka v tem drugem jeziku.

Starostna omejitev: kandidati morajo biti mlajši od običajne upokojitvene starosti, ki je za uradnike Evropske unije določena kot zadnji dan meseca, v katerem uradnik dopolni 66 let starosti (glej člen 52(a) kadrovskih predpisov) (3).

Izbrani kandidat mora imeti veljavno potrdilo svojega nacionalnega varnostnega organa za dostop do tajnih podatkov (stopnje tajnosti TOP SECRET) ali imeti možnost, da tako potrdilo pridobi.

Osebno potrdilo za dostop do tajnih podatkov je upravni sklep, ki se izda na podlagi varnostnega preverjanja, ki ga opravi pristojni nacionalni varnostni organ v skladu z veljavnimi nacionalnimi varnostnimi predpisi, in ki potrjuje, da se posamezniku lahko dovoli dostop do tajnih podatkov do določene stopnje tajnosti. Kandidat ne more sam sprožiti postopka za izdajo tega potrdila; to lahko stori le delodajalec.

Izbrani kandidat bo na razpisano delovno mesto imenovan samo, če je pridobil veljavno potrdilo za dostop do tajnih podatkov.

Neodvisnost in izjava o interesih

Kandidat bo moral pred prevzemom svojih dolžnosti dati izjavo o neodvisnem delovanju v javnem interesu ter o tem, da nima nobenega interesa, ki bi lahko vplival na njegovo neodvisnost.

Imenovanje in pogoji zaposlitve

Evropska komisija bo direktorja izbrala in imenovala v skladu s svojimi postopki za izbor in zaposlitev (glej tudi dokument o politiki glede višjih uradnikov (4)). V okviru tega izbirnega postopka se bodo kandidati, ki bodo povabljeni na razgovor s Posvetovalnim odborom Evropske komisije za imenovanja, pred tem razgovorom udeležili preverjanja v ocenjevalnem centru, ki ga vodijo zunanji kadrovski svetovalci.

Iz operativnih razlogov in da bi se izbirni postopek čim hitreje končal, kar je v interesu kandidatov in institucije, bo izbirni postopek potekal samo v angleškem in/ali francoskem jeziku (5).

Plača in pogoji zaposlitve so v skladu z določbami kadrovskih predpisov za uradnike Evropske unije razreda AD 14. Izbrani kandidat bo moral uspešno opraviti devetmesečno poskusno dobo, ki po kadrovskih predpisih velja za vse nove zaposlene.

Delovno mesto direktorja je v Bruslju.

Enake možnosti

Evropska komisija izvaja aktivno politiko enakih možnosti za nadaljnje povečanje deleža žensk na vodstvenih položajih in še posebej podpira prijave žensk.

Postopek prijave

Pred oddajo prijave morajo kandidati skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj in znanja jezikov. Kandidati, ki ne bodo izpolnjevali katerega koli od navedenih pogojev za prijavo, bodo samodejno izločeni iz izbirnega postopka.

Kandidati se morajo prijaviti prek interneta na spletni strani

https://ec.europa.eu/dgs/human-resources/seniormanagementvacancies/

in slediti navodilom za posamezne stopnje postopka.

Za prijavo kandidati potrebujejo veljaven elektronski naslov, ki bo uporabljen za identifikacijo njihove prijave in za obveščanje med različnimi stopnjami izbirnega postopka. Kandidate zato prosimo, da Evropski komisiji sporočijo morebitne spremembe svojega elektronskega naslova.

Za popolno prijavo morajo kandidati naložiti življenjepis v obliki dokumenta PDF in prek spleta izpolniti motivacijsko pismo (največ 8 000 znakov). Iz operativnih razlogov in da bi se izbirni postopek čim hitreje končal, kar je v interesu kandidatov in institucije, morata biti življenjepis in motivacijsko pismo napisana v angleškem, francoskem ali nemškem jeziku.

Po zaključku spletne prijave bodo kandidati prejeli elektronsko sporočilo s potrditvijo, da je bila njihova prijava zabeležena. V elektronskem sporočilu bo tudi prijavna številka, ki bo sklicna številka kandidata za vse zadeve v zvezi z njegovo prijavo. Če kandidat ne prejme elektronskega sporočila s potrditvijo, njegova prijava ni bila uspešna!

Kandidati poteka svoje prijave ne morejo spremljati prek spleta. O stanju prijave bo kandidate neposredno obveščala Evropska komisija.

Kandidati, ki se zaradi invalidnosti ne morejo prijaviti prek spleta, lahko svojo prijavo (življenjepis in motivacijsko pismo) pošljejo v papirni obliki s priporočeno pošto na naslov: European Commission, Directorate-General for Human Resources and Security, Unit for Senior Management & CCA, SC11 8/62, 1049 Bruxelles/Brussel, BELGIQUE/BELGIË, pri čemer kot sklic jasno navedejo: Vacancy for a Director in DIGIT (COM/2016/10368), najpozneje zadnji dan roka za prijavo (velja datum poštnega žiga). Nadaljnja korespondenca med Komisijo in kandidati bo potekala po pošti. V tem primeru morajo kandidati prijavi priložiti potrdilo pristojnega organa o statusu invalida. Na posebnem listu papirja morajo navesti tudi posebne ukrepe, za katere menijo, da bi jim olajšali sodelovanje v izbirnem postopku.

Za več informacij in/ali pomoč pri tehničnih težavah se kandidati lahko po elektronski pošti obrnejo na: HR-MANAGEMENT-ONLINE@ec.europa.eu

Rok za prijavo

Rok za prijavo je 13. julij 2016 do 12. ure (opoldne) po bruseljskem času; po tem spletne prijave ne bodo več mogoče.

Za pravočasno izpolnitev spletne prijave so odgovorni kandidati sami. Kandidatom priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim zaključkom, zaradi česar je treba celoten postopek ponoviti. Po roku za prijavo ne bo več mogoče vnašati podatkov. Prijave, oddane po roku, se ne bodo upoštevale.

Pomembne informacije za kandidate

Kandidate opozarjamo, da je delo izbirnih komisij zaupno. Kandidati ne smejo vzpostaviti neposrednega ali posrednega stika s člani teh komisij, prav tako tega ne sme storiti kdo drug v njihovem imenu.

Varstvo osebnih podatkov

Komisija bo zagotovila, da se osebni podatki kandidatov obdelujejo v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (6).

---

(1)  Kandidati morajo v življenjepisu vsaj za tistih pet let, v katerih so pridobili izkušnje na visokem vodstvenem položaju, navesti: (1) naziv in vlogo vodstvenih položajev, (2) število zaposlenih, za katere so bili odgovorni na teh položajih, (3) obseg upravljanega proračuna in (4) število hierarhičnih ravni nad položajem in pod njim ter število oseb s položajem na isti ravni.

(2)  http://ec.europa.eu/languages/policy/linguistic-diversity/official-languages-eu_sl.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SL:PDF

(4)  http://ec.europa.eu/civil_service/docs/official_policy_en.pdf

(5)  Izbirna komisija bo zagotovila, da domači govorci teh jezikov ne bodo imeli neupravičene prednosti.

(6)  UL L 8, 12.1.2001, str. 1.

---